Fimm Snæfellingar eru í U - 17 landsliðinu í blaki sem keppir á Norðurlandamótinu í Danmörku núna fyrir jólin , 20. - 22. desember . Í blaklandsliðinu eru 12 leikmenn þannig að tæplega helmingur liðsins er af Snæfellsnesi . Fjórir Snæfellinganna eru frá Grundarfirði : Baldur Þór Sigurðsson , Friðfinnur Kristjánsson , Sigurður Helgi Ágústsson og Tómar Weyer . Sá fimmti er úr Snæfellsbæ og heitir Hilmar Leó Antonsson . Allir hafa leikmennirnir spilað með UMFG í 2. deildinni í vetur .